Munu aðeins ráða 25 ára og yngri
Stærsta fasteignafélag Dubai hefur nú stofnað dótturfélagið e25. Fyrirtækið hefur vakið athygli fyrir atvinnuauglýsingar sínar en aðeins er óskað eftir fólki yngra en 25 ára til starfa. "25 leiðtogar framtíðarinnar undir 25 ára aldri munu stjórna nýju fyrirtæki sem á að koma Emaar á nýtt plan," segir á heimasíðu e25. Ekki  liggur fyrir hvernig það á að ná því markmiði og lítið sem ekkert liggur fyrir um e25.
CNN segir frá.
Umsækjendur verða beðnir um að fylla út umsókn á netinu með grunnupplýsingum eins og menntun og þjóðerni. En þá þurfa þeir einnig að svara því með þúsund orðum í mesta lagi um hvernig hægt sé að fara fram úr væntingu stjórnenda þegar að framtíð Emaar er mótuð.
Kallað er eftir skapandi og framtakssömum einstaklingum, með mikla námshæfileika. Þeir þurfa þó allir að vera 25 ára eða yngri.  Sameinuðu arabísku furstadæmin eru ein þeirra landa þar sem ekki eru til lög um aldursmismunun á vinnustöðum.
Atvinnuleysi hjá yngstu aldurshópum landsins hefur þó aldrei verið meira. Árið 2015 var það 30,6% miðað við 12,9% á heimsvísu.
Þekktasta verk Emaar er Burj Khalifa, hæsta bygging heims.
Stærsta fasteignafélag Dubai hefur nú stofnað dótturfélagið e25.
Fyrirtækið hefur vakið athygli fyrir atvinnuauglýsingar sínar en aðeins er óskað eftir fólki yngra en 25 ára til starfa.
Ekki  liggur fyrir hvernig það á að ná því markmiði og lítið sem ekkert liggur fyrir um e25.
Kallað er eftir skapandi og framtakssömum einstaklingum, með mikla námshæfileika.
Sameinuðu arabísku furstadæmin eru ein þeirra landa þar sem ekki eru til lög um aldursmismunun á vinnustöðum.